শিক্ষামন্ত্রী চট্টগ্রাম বিশ্ববিদ্যালয় ক্যাম্পাসে আগমন করলে বিশ্ববিদ্যালয়ের প্রধান ফটকে বিশ্ববিদ্যালয়ের বিএনসিসি’র প্রায় পাঁচশতাধিক চৌকষ ক্যাডেট মাননীয় শিক্ষামন্ত্রীকে গার্ড অব অনার প্রদান করেন। তাদের এ অনবদ্য পরিবেশনা অবলোকন করে মাননীয় মন্ত্রী মুগ্ধ হন এবং তা’ উপভোগ করেন। এ ছাড়া অনুষ্ঠানের শুরুতে চ.বি. সংগীত বিভাগের পরিবেশনায় পরিবেশিত হয় জাতীয় সংগীত এবং উদ্বোধনী সংগীত।